Årnes
        
         (tettsted i Nes)
Store norske leksikon,Geografi,Norges geografi,Viken,Nes
Årnes er et tettsted i Nes kommune i Viken. Tettstedet er ifølge SSBs definisjon 2,9 km², og har 4918 innbyggere (2022).
Årnes er administrasjonssenter i Nes kommune, og ligger på Glommas østbredd like sør for elvemøtet mellom Vorma og Glomma. Samferdsel Årnes stasjon på Kongsvingerbanen er fra 1862. Det går riksveier langs begge sider av Glomma sørvestover til Sørumsand, nordøstover til Skarnes samt nordover til Eidsvoll. Årnes bru over Glomma åpnet 15. juni 1963. Brua er 479 meter lang i betong og stål. Næringsliv På Årnes finnes noe industri: Her er ABB Norsk Kabel, Årnes Kornsilo & Mølle, metallvare- og maskinindustri. Dessuten finnes smykkestøperi. Avisen Raumnes kommer ut på Årnes. Kultur Årnes kirke i tegl er fra 1878. Dessuten finnes Apotekgården (1924), Solberggården (1926), Slettumgården (1921) og Grøndahlgården (1914). Videre er det ishall og Årnes videregående skole. Nes svømmehall ved Neshallen skal stå ferdig i juni 2017. Sykkelrittet Tour of Norway startet i Årnes i 2014 og 2015. Navn Navnet kommer antakelig av norrønt Árnes, 'elveneset', etter beliggenheten ved Droggas utløp i Glomma. Les mer i Store norske leksikon Nes Viken Glomma Kongsvingerbanen